PÉNZÜGYI MEGÁLLAPODÁS

Amely létrejött egyrészről **ÁLLVÁNY Kft** (2700 Cegléd, Déli út 85., képv.: Gyebnár Sándor ügyvezető), mint megállapodó fél, a továbbiakban megállapodó fél, másrészről **Tápiógyörgye Község Önkormányzata** (2767 Tápiógyörgye, Szent István tér 1., képv. Varró István polgármester és Papp Antal jegyző), mint megállapodó fél, a továbbiakban megállapodó fél továbbá Dr. Komjáti Mihály (2700 Cegléd, malom u. 1.), mint megállapodó fél, a továbbiakban megállapodó fél között a mai napon az alábbiak szerint.

1. A felek kölcsönösen rögzítik, hogy közöttük a Fővárosi Törvényszéken 9.G.41.353/2008., majd a Fővárosi ítélőtábla előtt 3.Pf.21.279/2012/3. sz. alatt volt folyamatban peres eljárás, amely a Kúria Pfv.V.21.035/2013/5. sz. ítéletével ért véget. Az ítélet a felülvizsgálatot kezdeményező Önkormányzat által támadott II. fokú ítéletet helyben hagyta.
2. A felek kölcsönösen áttekintették a kialakult helyzetet, és képviselőjük útján tárgyaltak egymással, amely eredményhez képest a következőkben állapodnak meg.
* A felek Tápiógyörgye Önkormányzat által fizetendő teljes marasztalási összeget az Állvány Kft felé 44.622.535- Ft-ban állapítják meg,(amely összeg tartalmazza a 2014.07.31. napjáig lejárt kamatokat) míg dr. Komjáti Mihály ügyvéd felé 3.797.352.- Ft.
* Az alperes Tápiógyörgye Község marasztalási Összegeket a fentiek szerint elfogadja. Az alperes a fent jelzett és általa elismert követelést egy összegben megfizetni nem képes, hanem a korábbi tárgyalások során részletfizetési engedélyezését kérte, amelyet az Állvány Kft és Dr. Komjáti Mihály ügyvéd megállapodó felek elfogadtak. Ennek megfelelően Tápiógyörgye Község Önkormányzata feltétlen kötelezettséget vállal arra, hogy jelen megállapodás aláírását követő 15 napon belül átutalással az OTP Ceglédi Fiókjánál vezetett 11742025-20060020 sz. számlára átutalással megfizet 1.898.676.- Ft-ot, azaz
Egymillió-nyolcszázkilencvennyolcmillió-hatszázhetvenhat forintot Dr. Komjáti Mihály ügyvéd javára.
* A Tápiógyörgye Község Önkormányzata vállalja, hogy 2014. augusztus 5. napjától 23 hónapon keresztül havonta megfizet 2.000.000.- Ft összeget és 24 hónapban 1.800.000 Ft összeget az Állvány Kft. javára átutalással a Sberbank Magyarország Zrt-nél vezetett 1410079-16251960-70000005 sz. számlájára.
* Dr. Komjáti Mihály ügyvéd fent már megjelölt számlájára 2014. december 31. napjáig a fennmaradó összeg 50 %-át, azaz 1.898.676 Ft-ot.
* A Tápiógyörgye Község Önkormányzata képviselői jelezték, hogy a 2014. évben folyamatban lévő ÖNHIKI támogatási igényük van a Magyar Állam felé cca. 20 millió forint összegszerűség mellett. Feltétlen kötelezettséget vállalnak arra, hogy amint az állami támogatás megkapják, előreláthatólag 2014. december hóban, a kapott összeg felét - 50 %-át - átutalással megfizetik az Állvány Kft. javára. Az összeg megfizetése estén törlesztő hónapok száma csökken, a megfizettet összegnek megfelelően.
* A 2005. évben Tápiógyörgye Község Önkormányzata által benyújtott újabb ÖNHIKI támogatás a Magyar Állam részéről történő megadása esetében Tápiógyörgye Község Önkormányzata vállalja, hogy a részére megadott összeg 50 %-át vagy ha a fenn álló tartozás ennél kevesebb akkor a még fenn álló összeget - átutalással megfizetik az Állvány Kft. javára. Az összeg megfizetése estén törlesztő hónapok száma csökken, a megfizettet összegnek megfelelően.
* A Tápiógyörgye Önkormányzat Képviselői meghallgatták az Állvány Kft. ügyvezetőjének azon felvetését, hogy a jelen megállapodásban foglalt elhúzódó fizetési ütemezés miatt gazdálkodását csak hitelekből tudja biztosítani, az Önkormányzat viszont csak az ítéletnek megfelelő kamatokat tud kifizetni, melynek törlesztő részleteit az összegtartalmazza.
* A felek kölcsönösen rögzítik azt is, hogy közöttük folyamatban van még egy peres eljárás a Nagykátai Járásbíróság előtt 2.P.20.495/2013. sz. alatt. A Kúria előtti peres eljárás befejezéséig ez a per felfüggesztésre került. A Kúria már hivatkozott ítéletére figyelemmel azonban az Állvány Kft kérte ezen per tekintetében a felfüggesztés megszüntetését. A felek átlátván azt, hogy szerencsésebb lenne valamennyi jogviszonyukat egy megállapodásba vinni és azt egyezséggel rendezni, úgy döntöttek, hogy külön íven szövegezett közös kérelemmel kérik a Nagykátai Járásbíróság előtt a 2.P.20.495/2013. sz. eljárás megszüntetését. Ennek fejében viszont Tápiógyörgye Község Önkormányzata hajlandó, hogy a felperes által perbevitt 3.480.814 Ft tőke és járulékai követelésből 1.800.000 Ft faktorálási díj megfizetésére, amely összeg ugyancsak beletartozik a havi részletekbe. Törlesztő részlet tartalmazza a felmerülő kamat költségeket is.
1. A felek kölcsönösen kijelentik azt, hogy jelen megállapodásuk csak akkor lép érvénybe, hogy ha azt teljes egészében úgy a megállapodott töke, mint a költségek, továbbá a fizetési ütemezés tekintetében is egyrészről az Önkormányzat Pénzügyi Bizottsága, másrészről a Képviselő Testület azt határozattal elfogadta. Az Önkormányzat képviselői feltétlen érvénnyel vállalják, hogy ezen megállapodást a Pénzügyi Bizottság, ill. a Képviselő Testület elé beterjesztik, és annak jóváhagyását fogják kérni.
2. Az Állványt Kft, illetve dr. Komjáti Mihály ügyvéd megállapodó felek rögzítik és fenntartják azon jogosultságukat, hogy amennyiben az alperesi önkormányzat a fizetni vállalt összegekkel késedelembe esne, avagy a jelen megállapodás 2. pontjában megjelölt 10.000.000.- Ft ÖNHIKI támogatást nem használná fel ezen megállapodás szerinti teljesítésre, vagy az esetben is, ha azt Önkormányzat hibájából nem kapná meg, az egyelőre folytatni nem kért végrehajtási eljárás folytatását fogják kérni, valamint a Nagykátai Járásbíróságnál szünetelő per folytatását kéri jelen megállapodás hatályát veszti, felperes azonnali beszedés benyújtásra jogosult a mellékelt felhatalmazó levél alapján.
3. A pénzügyi megállapodás betartása esetében a feleknek egymással szemben a továbbiakban semmilyen követelése nem áll fenn.
4. Felek jelen pénzügyi megállapodásból eredhető esetleges jogvitáik elbírálására kikötik és alávetik magukat a Budapest Környéki Törvényszék illetékességének.

Felek jelen pénzügyi megállapodást, mint ügyleti akaratukkal mindenben egyezőt, helyben hagyólag aláírták erre feljogosított képviselőik útján.

Cegléd, 2014. augusztus 05. Tápiógyörgye, 2014 augusztus 05.

..................................................................... ..................................................................................

Állvány Kft képv.: Tápiógyörgye Önkormányzata képv.

Gyebnár Sándor ügyvezető Varró István polgármester

..................................................................... ..................................................................................

Dr. Komjáti Mihály ügyvéd Dr. Papp Antal jegyző

FELHATALMAZÓ LEVEL

BESZEDÉSI MEGBÍZÁSRA

Alulírott, Tápiógyörgyei Község Önkormányzata (2767 Tápiógyörgye, Szent István tér 1.), adószáma: ....................... statisztikai számjele: ..............................), ezennel felhatalmazzuk az Állvány Kft.-t (2700 Cegléd, Déli út 85.) a Sberbank Magyarország Zrt-nél vezetett 1410079-16251960-70000005 számú számlára, hogy az ............................................... (székhelye:..............................., cégjegyzékszám:................................................ ) - nél vezetett ................................................................ számú pénzforgalmi számlánk terhére a velünk szemben fennálló bármely követelését a pénzforgalomi szolgáltatás nyújtásáról szóló 2009. évi LXXXV. törvény szerint előnyösen rangsorolt fizetési megbízások teljesítését követően beszedési megbízás (ok) benyújtása útján érvényesítse.

A pénzforgalom lebonyolításáról szóló 18/2009. (VIII. 6.) MNB rendelet 34. §-ára hivatkozással kérjük a T. számlavezető hitelintézetet, hogy az Állvány Kft. által benyújtott, de a pénzügyi fedezet hiánya miatt részben vagy egészben nem teljesíthető beszedési megbízásokat az Állvány Kft. által megküldött értesítésig, de legfeljebb 35 (harmincöt) napig szíveskedjenek függőben tartani.

Ezúton kijelentjük, hogy a jelen felhatalmazó levél alapján benyújtásra kerülő beszedési megbízások vonatkozásában visszavonhatatlanul lemondunk arról a jogunkról, hogy az azonosan rangsorolandó megbízásaink (ideértve az egyéb jogosult javára biztosított, felhatalmazó levélen alapuló megbízásokat is) teljesítési sorrendjét a beérkezésük sorrendjétől eltérően határozzuk meg.

Jelen felhatalmazó nyilatkozatunk mindaddig érvényes és hatályos, ameddig annak visszavonásáról az Állvány Kft. -vel együttesen, cégszerűen aláírt jognyilatkozatban nem rendelkezünk.

Kelt: Cegléd, 2014. július 15.

Tápiógyörgye Község Önkormányzata nevében:

Aláírás: Aláírás:

Név: Varró István Név: Dr. Papp Antal

Beosztás: polgármester Beosztás: jegyző

**Záradék**

A(z) ...........................................................(székhelye: ....................................... cégjegyzékszám: ...........................) mint a , Tápiógyörgyei Község Önkormányzata (2767 Tápiógyörgye, Szent István tér 1.), adószáma: ............................................... statisztikai számjele: ................................................. számlavezető hitelintézete tudomásul vesszük, hogy az Állvány Kft., a Számlatulajdonossal szemben fennálló bármely követelését jogosult a Számlatulajdonos bankszámlája terhére - beszedési megbízás benyújtása útján - beszedni.

Kijelentjük továbbá, hogy fenti felhatalmazó levél alapján benyújtott beszedési megbízást mindaddig teljesítjük, ameddig a felhatalmazó levél visszavonásáról az Állvány Kft. és a Számlatulajdonos együttesen, cégszerűen ill. a banknál bejelentett módon aláírt jognyilatkozatukban nem rendelkeznek.

Cegléd, 2014. július 15.

 nevében

Aláírás: Aláírás:

Név: Név:

Beosztás: Beosztás: